吳騫

吳騫  ， 字槎客 ， 又字葵裏 ， 號兔牀 ， 海寧新昌里人 。 雍正十一年 （ 1733年 ） 生 ， 乾隆時貢生 ， 陳鱣年輕時曾隨其講訓詁之學 。 篤嗜典籍 ， 家有 “ 拜經樓 ” ， 藏書五萬卷 ， “ 皆節衣縮食 ， 竭平生之精力而致之者也 。 ” 有藏書印刻 ： “ 寒可無衣 ， 飢可無食 ， 至於書 ， 不可一日失 。 ” 能畫工詩 ， 朱文治說他 “ 早年工詩晚工畫 ， 畫意多從詩意出 ” 。 嘉慶十八年 （ 1813年 ） 卒 。 撰有 《 拜經樓詩集 》 12卷 、 《 續集 》 4卷 。 有子吳壽照 、 吳壽暘 。 吳騫與江蘇著名藏書家黃丕烈爲好友 ， 時常互相抄校彼此藏書 ， 因黃丕烈擁有宋版珍本書百種 ， 自題其藏書室爲 “ 百宋一廛 ” 。 吳騫多宋元珍本 ， 便自題其居曰 “ 千元十駕 ” ， 以相匹敵 ， 學林傳爲佳話 。